Chantal van den Heuvel

Chantal van den Heuvel Belgikako idazlea da; komiki gidoiak eta gazteei zuzendutako liburuak idazten ditu.

 Biografia 
Chantal van den Heuvel kazetaritzan eta gizarte-komunikazioan lizentziaduna da Bruselako Unibertsitate Librean. 1988tik 2000ra bitartean, artikuluak idatzi zituen zenbait aldizkaritarako, hala nola A+, Flair eta Tintin reporter..

Van den Heuvel-ek komikiaren munduan eginiko lehen lana 'Éric Heuvel' izengoitiarekin idatziriko Opération Bolivar-en gidoia izan zen. Hasieran Hello Bédé komiki-aldizkarian argitaratu zen, eta gero, 1991n,  Éditions du Lombard argitaletxean album formatuan plazaratu zuten. Horren ondoren, 'Chantal Vanek' izengoitiarekin, Paul Burton komikigileak marrazturiko Feu d'ange amaitu gabeko komiki-serie fantastikoaren bi liburuen gidoiak idatzi zituen: La nuit de la chandeleur (1994) eta Le maître des oiseaux (1996). Liburu biak Glénat Éditions argitaletxeko Grafica bilduman plazaratu ziren. 2003tik aurrera DOMUS aldizkaria diseinatu eta ekoiztu zuen, etxebizitza sozialari eskainitako arkitekturari buruzko egunkaria.

2014an, Coccinelle BD argitaletxeak Michel Pierret-ek marraztu eta Van den Heuvelek idatzitako "Aung San Suu Kyi, la Dame de Rangoon", Myanmarreko politikari eta Bakearen Nobel Saridunari buruzko komikia, argitaratu zuen. Urte berean, Prix Européen Gabriel sariak banatu zirenean, egile biek Giza Balioen saria jaso zuten komiki horrengatik.. 2015ean, Dagmara Darsicka marrazkilari poloniarraren Madeleine Daniélou et l 'élan créateur lanaren gidoia idatzi zuen, Coccinelle BD argitaletxearentzat, berriz ere. Horrez gain, urte berean, Flora et les étoiles filantes komikiaren gidoia idatzi zuen. Komikia Daphné Collignon-ek  marraztu zuen eta Éditions Le Lombard-en argitaratu zen. Bertan, maitasun berri baten bila dabilen berrogei urteko emakume dibortziatu baten istorioa kontatzen da. 2016an, Joël Alessandrak marraztu eta Casterman argitaletxean publikaturiko Louise, le venin du scorpion komikiaren gidoia egin zuen.  

2019an, Chantal van den Heuvel-ek, Nina Jacqmin marrazkilariarekin batera,  La Mystérieuse Affaire Agatha Christie komikia argitaratu zuen Vents d'Ouest argitaletxean. 2020an, Henrik Rehr-ek ilustraturiko Léon et Sofia Tolstoi komiki biografikoa argitaratu zuen Futuropolis argitaletxean. Hurrengo urtean, berriz ere Nina Jacqmin marrazkilariarekin elkarlanean, George Sand - Ma vie à Nohant komikia (Glénat argitaletxea) sortu zuen.. 2022an, Anne Teuf-ek marraztutako Le Temps des fruits verts komikia idatzi zuen, <i>Delcourt</i> argitaletxeko La Belle Esperanza seriearen lehen liburukia, idatzi zuen. Gero, 2023an, Henrik Rehr marrazkilari daniarrak ilustraturiko Dostoïevski - Le Soleil Noir eleberri grafikoaren gidoia idatzi zuen. 

Chantal van den Heuvelek idazteko grina handia du, eta hainbat genero lantzen ditu, hala nola eleberria (L 'Ombre de Marcus, Mijade argitaletxea) edo haurrentzako ipuina (Valentin dit non, Mijade)..

Gaur egun, Belgikan bizi da.

 Obrak 

 Komikiak 










 .







 Eleberriak 




 Gazteentzako liburuak 




 Idatziak 




 Erreferentziak 

 Bibliografia 


 Kanpo estekak 
 L'invitée culture - Chantal Van den Heuvel, YouTubeko BX1 kanala. Toujours + d’Actu saioa (2021-05-05)
 Livres du moment : Nina Jacqmin et Chantal Van den Heuvel - La Mystérieuse Affaire Agatha Christie, YouTubeko Babelio kanala. Nina Jacqmin eta Chantal Van den Heuvel-i eginiko elkarrizketa (2019-11-06)
 Van den Heuvel, Chantal BDgest
 Chantal Van den Heuvel Comic Vine
 Chantal Van den Heuvel Babelio

Kategoria:Belgikako haur literaturako idazleak
Kategoria:Belgikako komikigileak
Kategoria:Wikipedia:Autoritate kontrola duten artikuluak
Kategoria:Emakume komikigileak